CELEX: 62019CA0374
Language: sk
Date: 2020-07-09 00:00:00
Title: Vec C-374/19: Rozsudok Súdneho dvora (ôsma komora) z 9. júla 2020 (návrh na začatie prejudiciálneho konania, ktorý podal Bundesfinanzhof – Nemecko) – HF/Finanzamt Bad Neuenahr-Ahrweiler (Návrh na začatie prejudiciálneho konania – Daň z pridanej hodnoty (DPH) – Smernica 2006/112/ES – Úprava odpočítanej dane – Zmena práva na odpočítanie dane – Investičný majetok používaný súčasne na zdaniteľné plnenia a plnenia oslobodené od dane – Skončenie činnosti zakladajúcej právo na odpočítanie – Reziduálne a výlučné používanie na plnenia oslobodené od dane)

31.8.2020   
            
            
               SK
            
            
               Úradný vestník Európskej únie
            
            
               C 287/13
            
         
      Rozsudok Súdneho dvora (ôsma komora) z 9. júla 2020 (návrh na začatie prejudiciálneho konania, ktorý podal Bundesfinanzhof – Nemecko) – HF/Finanzamt Bad Neuenahr-Ahrweiler
      (Vec C-374/19) (1)
      
      (Návrh na začatie prejudiciálneho konania - Daň z pridanej hodnoty (DPH) - Smernica 2006/112/ES - Úprava odpočítanej dane - Zmena práva na odpočítanie dane - Investičný majetok používaný súčasne na zdaniteľné plnenia a plnenia oslobodené od dane - Skončenie činnosti zakladajúcej právo na odpočítanie - Reziduálne a výlučné používanie na plnenia oslobodené od dane)
      (2020/C 287/19)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesfinanzhof
      
         Účastníci konania pred vnútroštátnym súdom
      
      
         Žalobca: HF
      
         Žalovaný: Finanzamt Bad Neuenahr-Ahrweiler
      
         Výrok rozsudku
      
      Články 184, 185 a 187 smernice Rady 2006/112/ES z 28. novembra 2006 o spoločnom systéme dane z pridanej hodnoty sa majú vykladať v tom zmysle, že nebránia vnútroštátnej právnej úprave, podľa ktorej zdaniteľná osoba, ktorá nadobudla právo na pomerné odpočítanie dane z pridanej hodnoty (DPH) vzťahujúcej sa na výstavbu kaviarne pripojenej k domovu dôchodcov, ktorý prevádzkuje na účely plnení oslobodených od DPH, a určenej na používanie tak na zdaniteľné plnenia, ako aj na plnenia oslobodené od dane, je povinná upraviť pôvodné odpočítanie DPH v prípade, že táto zdaniteľná osoba skončila v priestoroch tejto kaviarne všetky zdaniteľné plnenia, ak pokračovala v uskutočňovaní plnení oslobodených od dane v týchto priestoroch a používala ich tak výlučne na tieto plnenia.
      
         (1)  Ú. v. EÚ C 288, 26.8.2019.